4. ΝΟΜΟΘΕΤ. ΔΙΑΤΑΓΜΑ υπ' αριθ. 108 της 17/17 Οκτ. 1974 (ΦΕΚ Α' 306) Περί αποκαταστάσεως της δημοκρατικής νομιμότητος εις τους Φοιτητικούς Συλλόγους. Άρθρ.1.-1.Από της δημοσιεύσεως του παρόντος λήγει η θητεία των διοικήσεων απάντων των κατά σχολάς κλαδικών φοιτητικών συλλόγων, λειτουργούντων υπό μορφήν σωματείων, οιουδήποτε βαθμού, καθ' άπασαν την επικράτειαν. 2.Αι κατά την προηγουμένην παράγραφον απερχόμεναι διοικήσεις ως και πάντες οι ασκήσαντες διοίκησιν από 21.4.1967 μέχρις 23.7.1974 υποχρεούνται να παραδώσουν πάραυτα εις τας κατά σχολάς πρυτανικάς αρχάς άθικτον το αρχείον, τας κλείδας, την σφραγίδα ως και οιονδήποτε περιουσιακόν στοιχείον του συλλόγου, ως και να λογοδοτήσουν ενώπιον των κατ' άρθρ. 5 του παρόντος εκλεγησομένων νέων διοικήσεων και καθ' ημέραν και ώραν ορισθησομένην υπό των διοικήσεων τούτων. Εν αρνήσει των όπως συμμορφωθούν προς τας υποχρεώσεις των αυτάς, εκτός των υπό του ποινικού νόμου προβλεπομένων κυρώσεων, αποκλείονται ούτοι δια παντός εξ απάντων των Ανωτάτων Εκπαιδευτικών Ιδρυμάτων της Χώρας. Άρθρ.7.-Άπασαι αι διατάξεις του παρόντος ισχύουν μόνον δια τας γενικάς συνελεύσεις της 29.10. 1974 και αρχαιρεσίας της 9.11.1974. Άρθρ.8.-Αι διατάξεις του παρόντος ισχύουν και δια τους συλλόγους των Ανωτέρων Εκπαιδευτικών Ιδρυμάτων της Χώρας. Άρθρ.2.-1.Από της δημοσιεύσεως του παρόντος λογίζονται ανύπαρκτοι άπασαι αι τροποποιήσεις καταστατικών των φοιτητικών συλλόγων αι οποίαι επήλθον μετά την 21.4.1967. 2.Από της δημοσιεύσεως του παρόντος αναστέλλεται η ισχύς του άρθρ. 120 ως και των άρθρ. 124 μέχρι και 131 του Νόμ. 5343/32 'περί οργανισμού Πανεπιστημίου Αθηνών" (κατωτ. σελ. 87). Άρθρ.3.-1.Προς αποκατάστασιν της δημοκρατικής νομιμότητος εις τας διοικήσεις των ως άνω συλλόγων δέον όπως την 19.10.1974 χωρήση συγκέντρωσις των μελών των ως άνω συλλόγων, εις τόπον και ώραν ορισθησομένην δι' αποφάσεως του Υπουργού Εθνικής Παιδείας και Θρησκευμάτων παρουσία πρωτοδίκου ορισθησομένου υπό των κατά τόπους προέδρων πρωτοδικών. Κατά τας συγκεντρώσεις ταύτας θα εκλεγούν τριμελείς και εννεαμελείς επιτροπαί ανά σύλλογον κατά τον λόγον των αναγκών ενός εκάστου τούτων. Σελ. 68,32(β) Τεύχος 548 - Σελ. 18 2.Αι κατά την προηγουμένην παράγραφον επιτροπαί δέον όπως, α)παραλάβουν εκ των πρυτανικών αρχών τα κατ' άρθρ. 1 παρ. 2 του παρόντος οριζόμενα, β)συντάξουν τους καταλόγους μελών εκάστου συλλόγου επί τη επιδείξει υπό του ενδιαφερομένου της φοιτητικής του ταυτότητος ή βεβαιώσεως της γραμματείας της οικείας σχολής εξ ης θα αποδεικνύεται η φοιτητική του ιδιότης και γ)προετοιμάσουν και συγκαλέσουν την Γενικήν Συνέλευσιν κατά τα εν τω επομένω άρθρω οριζόμενα. 3.Αι ως άνω επιτροπαί διαλύονται αυτοδικαίως ευθύς ως εκλεγή το προεδρείον της κατά το επόμενον άρθρον γενικής συνελεύσεως. 31.Α.κ.4 Δικαιώματα και καθήκοντα φοιτητών Άρθρ.4.-1.Την 29.10.1974 θα λάβουν χώραν Γενικαί Συνελεύσεις εις άπαντας τους ως άνω συλλόγους εις τόπον και ώραν ορισθησομένην υπό των επιτροπών του άρθρ. 3 του παρόντος. Εις τας γενικάς ταύτας συνελεύσεις παρίσταται και πρωτοδίκης κατά τα εν άρθρ. 3 παρ. 1 οριζόμενα. 2.Η ημερησία διάταξις των ως άνω Γενικών Συνελεύσεων περιλαμβάνει, α)απολογισμόν των κατ' άρθρ. 3 παρ. 1 επιτροπών, β)εκλογήν επταμελών εφορευτικών επιτροπών, γ)καθορισμόν του εκλογικού συστήματος κατά τα εν άρθρ. 5 παρ. 2 οριζόμενα, δ)ανάλυσιν των προγραμμάτων των συνδικαλιστικών παρατάξεων και ανεξαρτήτων υποψηφίων, ε)έτερον τι όπερ ήθελε προταθή και γίνει δεκτόν υπό της πλειοψηφίας της Γενικής Συνελεύσεως. 3.Πέραν τούτων η ως άνω Γενική Συνέλευσις αποφασίζει κατά πλειοψηφίαν περί του καθορισμού ακριβούς ημερομηνίας συγκλήσεως της Γενικής Συνελεύσεως προς τροποποίησιν των καταστατικών. Η ημερομηνία αύτη δύναται να καθορισθή και προ της εν άρθρ. 5 οριζομένης δια τας αρχαιρεσίας. Αι καταστατικαί Γενικαί Συνελεύσεις δύνανται να διαρκέσουν πλείονας της μιας ημέρας. Αι αρχαιρεσίαι διενεργούνται οπωσδήποτε καθ' ον τρόπον ορίζει το άρθρ. 5 του παρόντος. Η σύγκλησις των ως άνω Καταστατικών Συνελεύσεων είναι νόμιμος αναξαρτήτως της τηρήσεως ή μη των διατάξεων περί συγκλήσεως και γνωστοποιήσεως Γενικών Συνελεύσεων. 4.Αι κατά την παρ. 2 εφορευτικαί επιτροπαί συντάσσουν εκλογικούς καταλόγους ένθα εγγράφονται τα μέλη του συλλόγου άμα τη καταβολή του δικαιώματος εγγραφής οριζομένου εις δραχ. 10. Άρθρ.5.-1.Την 9.11.1974 θα διεξαχθούν εις άπαντας τους ως άνω φοιτητικούς συλλόγους της χώρας μερίμνη των εφορευτικών επιτροπών, αρχαιρεσίαι δια την ανάδειξιν αντιπροσωπευτικών διοικήσεων των σωματείων τούτων παρουσία πρωτοδίκου κατά τα εν άρθρ. 3 παρ. 1 οριζόμενα. 2.Αι αρχαιρεσίαι αύται θα διεξαχθούν κατά το σύστημα της απλής αναλογικής. Τας λεπτομερείας της εφαρμογής του συστήματος τούτου καθορίζει η γενική συνέλευσις της 29.10.1974. 3.Η ψηφοφορία διενεργείται κατά σχολάς και όχι κατ' έτη. 4.Εις τας αρχαιρεσίας κατέρχονται συνδικαλιστικαί παρατάξεις και ανεξάρτητοι υποψήφιοι.  5.Δικαίωμα εκλέγειν και εκλέγεσθαι έχουν και οι τυχόν επί πτυχίω φοιτηταί. Τα μέλη των κατ' άρθρ. 4 εφορευτικών επιτροπών ως και των επιτροπών του άρθρ. 3 παρ. 1 δεν έχουν το δικαίωμα του εκλέγεσθαι. Οι κατέχοντες ήδη πτυχίον ετέρας σχολής ανωτάτης ή προς ανωτάτας εξομοιουμένης σχολής στερούνται των δικαιωμάτων του εκλέγειν και του εκλέγεσθαι.  6.Η ψηφοφορία είναι ελευθέρα και μυστική. 7.Η καταμέτρησις των ψήφων διενεργείται υπό των εφορευτικών επιτροπών και εκπροσώπων των υποψηφίων. Η αποσφράγισις της κάλπης και η καταμέτρησις των ψήφων γίνεται δημοσίως. 8.Αι εκ των αρχαιρεσιών τούτων αναδεικνυόμεναι διοικήσεις υποχρεούνται να συγκαλέσουν εντός δύο μηνών από της εκλογής των καταστατικάς συνελεύσεις εις άπαντας τους ως άνω φοιτητικούς συλλόγους, επιφυλασσομένων των κατ' άρθρ. 4, παρ. 3 οριζομένων. Άρθρ.6.-1.Πάσα διάταξις καταστατικού των ως άνω συλλόγων ισχύει μόνον εφ' όσον δεν αντιβαίνει εις τας διατάξεις του παρόντος, δεν περιορίζει τας ακαδημαϊκάς και πολιτικάς ελευθερίας των φοιτητών και δεν αντίκειται προς τας θεμελιώδεις αρχάς της δημοκρατικής εκλογικής διαδικασίας. 